SÕJAVÄELASED, RIIGIAMETNIKUD, ÄRIJUHID JT:  1930. aastate II poolel maksid odavamad uued sõiduautod 2000-3000 krooni, auto võis osta ka järelmaksuga ning autoomanike ring laienes jõudsamalt väljapoole tööstus- ja kaubandustegelaste  ringkonda.  Eesti Vabariigi merejõudude juhile mereväekapten Grenzile kuulus HILLMAN ja mereväeohvitser Artur Jürgenthalile BMW.  Riigiametnik Koorits Viljandist sõitis MERCEDES-BENZiga. Riigi Statistika-Keskbüroo abijuhatajale Toomsile kuulus HILLMAN, sama marki tõldauto ostis 1934. a-l ka OÜ Waba Maa omaniku ja juhi Aleksander Veileri poeg Rein Veiler, kes töötas Waba Maa reklaamiosakonna juhina. Tallinna õpetaja Hans Kubu sõitis CHEVROLET'ga, Pärnu kohtu-uurija Valter Märtson ja Tartu katoliku preester Bernard Huber ADLERiga (viimasel mudel Trumpf Junior), kinnistujaoskonna sekretär Felix Ojandi Tallinnast STOEWERiga, Riigi Ringhäälingu tehniline juhataja E. Mägi DKWga, Tartu linnainsener Harald Seydenbach FORDiga. 1935. aasta kevadel ostsid autonäituselt endale 4-hobujõulised 2850.- kroonised MORRISed kindlustusseltsi Eesti-Lloyd Rakke esindaja Ploom ja firma Lier & Rossbaum meister Jürgenson, sama marki auto oli ka tuntud võidusõitjal Savva Kletzkyl (ostis 1935. a. alguses) ning kindlustusseltsi EKA inspektoril Käspertil. AUSTINi omanike hulka kuulusid näiteks motosportlane ja AS Kapsi & Ko ärijuht Richard Naerima, AS Kapsi & Ko büroojuhataja R. Redlich, OÜ Systema ametnik Egon Nuude, napsitööstuse Luscher & Matiesen ärijuht Matvejev (soetas 3500.- krooni maksnud auto 1935. a. kevadel), Johannes Rammuli raadiotööstuse ametnik Meta Tepp ja kindlustusseltsi EEKS-Maja Viljandi inspektor Artur Vitsur, kindlustusseltsi Eesti Lloyd inspektorid Vootele Kuhlberg ja H. Detlaus Tartust. ADLER kuulus AS Tormolen & Ko autoosakonna juhatajale Aarne Raidnale (sama marki autod olid ka tema vendadel Paulil ja Herbertil!), Siemensi ja Telefunkeni tehaste Eesti esindusäri Hermann Oesterlein & Ko raadioosakonna juhatajale V. Eriksile, OÜ Esto-Muusika Tartu oskaonna ärijuhile V. Lampile. 1935 ostis 4500.- krooni eest mudeli Trumpf tuntud motosportlane E. Glaudan.  /kõik seisuga 1934-38/